El servei quedarà interromput per obres de millora i manteniment de la xarxa

El servei de metro de Barcelona quedarà interromput parcialment el mes d'agost per obres de millora i manteniment de la xarxa. El primer tall serà des d'aquest dimarts fins al 24 d'agost i afectarà la línia 2, entre les estacions de Paral·lel i Universitat.

De dimecres a divendres, no hi haurà servei a la L9 entre la Sagrera i Can Peixauet, i a la L10 entre la Sagrera i Llefià. Entre el 8 i el 18, el servei de la L9 estarà interromput entre Bon Pastor i Can Peixauet i s'oferirà un servei especial de bus que cobrirà aquest trajecte.

Finalment, a la línia 5, del 10 al 30 d'agost, el servei de metro estarà tancat entre Horta i Vall d'Hebron. Aquí també hi haurà un autobús que cobrirà el tram fora de servei.